ติดเชื้อโควิด-19 วันนี้ ลดฮวบเหลือ 54 ราย เสียชีวิต 32 ศพ ยอดสะสม 2423
ศบค.แถลง ติดเชื้อโควิด-19 วันนี้ ลดฮวบเหลือ 54 ราย ยอดสะสม 2423 เสียชีวิตเพิ่ม 2 ศพ รวมเสียชีวิตเป็น 32 ศพ รักษาหายแล้ว 940 ราย ยันไม่ขยายเคอร์ฟิว ยัง 4 ทุ่ม-ตี 4 เหมือนเดิมวันที่ 9 เม.ย. นายแพทย์ทวีศิลป์ วิษณุโยธิน โฆษกกระทรวงสาธารณสุข ในฐานะโฆษกศูนย์โควิด-19 (ศบค.)แถลงสถานการณ์โควิด-19 ประจำวันที่ 9 เม.ย. พบผู้ติดเชื้อเพิ่ม 54 ราย รวมยอดสะสม 2423 ราย เสียชีวิตเพิ่ม 2 ศพ รวมมีผู้เสียชีวิต 32 ศพ ขณะรักษาหายแล้ว 940 รายโฆษก ศบค. กล่าวว่า วันนี้มีการประชุมชุดใหญ่ ของ ศบค. โดยที่ พล.อ.ประยุทธ์ จันทร์โอชา นายกรัฐมนตรี ได้เรียกประชุม โดยท่านนายกฯ ขอขอบคุณทุกภาคส่วน ที่ทำงานด้านนี้ สั่งให้ดูแลขวัญและกำลังใจ จนท.ทุกคน ที่ทำงานอย่างหนัก เมื่อวานท่านเดินทางไปเยี่ยมที่ รร.ภัทรา ย่านพระราม 9 ที่เป็นสถานที่ดูแล ผู้ที่ไปกักตัว 14 วัน เพื่อดูอาการ ป้องกันโควิด-19 ปรับมาตรฐานให้อยู่ห้องละ 2 คน เป็นห้องละ 1 คนประเด็นที่ 2 นายกฯ เป็นห่วงการจัดการข้อมูล ตอนนี้เพื่อไม่ให้เกิดการสับสน อันนี้ต้องมีการจัดระเบียบข้อมูล เพราะจะออกมามาตรการใดๆ ก็ต้องขึ้นอยู่กับข้อมูลเหล่านี้3.อีกเรื่องการเดินทางเข้าออกประเทศไทย มีความสำคัญมากทั้งใน กทม.และต่างจังหวัด ที่รัฐมีการจัดไว้ให้ เราต้องเข้มงวดจริงจัง4.เรื่องเคอร์ฟิว ยัน ไม่มีปรับเวลาอย่างใดคงที่ 4 ทุ่ม-ตี 4 ตรงนี้ท่านรองวิษณุ บอกสำหรับมีกลุ่มใดที่จะขอผ่อนผัน จะได้จัดรวบรวมแล้วขอประกาศในทีเดียวส่วนเรื่องหน้ากากอนามัย เน้นให้ กลุ่มบุคลากรการแพทย์ ขณะพี่น้องประชาชนก็ให้ได้หน้ากากผ้าไปอย่างไรก็ตาม มาตรการช่วยเหลือเยียวยาพี่น้องประชาชน ก็ต้องได้รับการดูแล หากตรวจสอบไม่ถูกต้อง ก็จะต้องมีการส่งเงินคืน มีการลงโทษ เพราะเงินก้อนนี้ มีจำกัด ฉะนั้นเราต้องร่วมมือกันนพ.ทวีศิลป์ กล่าว
ศบค.แถลง ติดเชื้อโควิด-19 วันนี้ ลดฮวบเหลือ 54 ราย ยอดสะสม 2423 เสียชีวิตเพิ่ม 2 ศพ รวมเสียชีวิตเป็น 32 ศพ รักษาหายแล้ว 940 ราย ยัน ไม่ขยายเคอร์ฟิว ยัง 4 ทุ่ม-ตี 4 เหมือนเดิม 
โควิด-19,ไวรัสโคโรน่า,ไวรัสโคโรนา,เคอร์ฟิว,ทวีศิลป์ วิษณุโยธิน,ศบค.,ไฮไลต์ไวรัสโคโรน่า,ข่าวทั่วไป